Crichtonsaurus
Crichtonsaurus – dinozaurų gentis, pavadinta garsaus rašytojo Michael Crichton, parašiusio mokslinės fantastikos romaną „Juros periodo parkas“, vardu. Crichtonsaurus buvo Thyreophora (šarvuotasis dinozauras) iš paukščiadubenių dinozaurų būrio, gyveno vėlyvajame Kreidos periode. Crichtonsaurus bohlini rūšies fosilijas 2002 m. Beipiao mieste, Kinijos Liaoningo provincijoje, atrado ir aprašė Dong Zhiming. Antros rūšies, Crichtonsaurus benxiensis, kaukolę ir dalį skeleto 2007 m. vėlyvojo Kreidos periodo uolienose toje pačioje teritorijoje atrado Lü Junchang su kolegomis.